cyanic-selkie/wikianc huggingface dataset:
ადამიანი ჩირაღდანი
ადამიანი ჩირაღდანი (Human Torch) — Marvel Comics-ის ერთ-ერთი პერსონაჟი. ის შექმნეს მწერალმა სტენ ლიმ და მხატვარმა ჯეკ კირბიმ. ადამიანი ჩირაღდანის პერსონაჟი მონაწილეობს ფილმებში: „ფანტასტიკური ოთხეული“, „ფანტასტიკური ოთხეული: ვერცხლის სერფერის აღზევება“ და 2015 წლის „ფანტასტიკურ ოთხეულში“.
ადამიანი ჩირაღდანი პირველად გამოჩნდა კომიქსში „ფანტასტიკური ოთხეული #1“ (1961 წლის ნოემბერი). გუნდში აგრეთვე მონაწილეობს მისი და სიუზან შტორმი.
განსაკუთრებულ შემთხვევებში პერსონაჟი ცეცხლის ალში ეხვევა და ამის წყალობით შეუძლია იფრინოს დიდი სიჩქარით ან თავად წარმოქმნას ცეცხლის ალი და გამოუშვას იგი ხელებიდან.
ჯონ შტორმი კოსმოსში გაემგზავრა, რადგან უნდა გამოეკვლია დედამიწასთან მოახლოებული კოსმოსური ღრუბელი, მაგრამ მისი ხომალდი ამ ღრუბელში მოჰყვა. როდესაც დედამიწაზე დაბრუნდა, შეიტყო, რომ ჰქონდა ცეცხლის ძალა. მასთან ერთად კოსმოსში იყვნენ რიდ რიჩარდსი, სიუზან შტორმი და ბენ გრიმი. მათაც მიეცათ ზეადამიანური ძალები და ამის შემდეგ შეკრეს გუნდი „ფანტასტიკური ოთხეული“.
რესურსები ინტერნეტში
კატეგორია:Marvel Comics-ის სუპერგმირები კატეგორია:ფანტასტიკური ოთხეული
მარგერიტა სავოიელი (1589-1655)
მარგერიტა სავოიელი (Margherita di Savoia, Margarida de Saboia, Margarita de Saboya; დ. 28 აპრილი, 1589, ტურინი, სავოიის საჰერცოგო — გ. 26 ივნისი, 1655, ბურგოსი, ესპანეთის იმპერია) — სავოიელთა დინასტიის წარმომადგენელი. სავოიის ჰერცოგ კარლო ემანუელე I-ისა და მისი პირველი ცოლის, ესპანეთის მეფე ფილიპე II-ის უმცროსი ასულის, ინფანტა კატალინა მიკაელა ჰაბსბურგის უფროსი ქალიშვილი. მანტუასა და მონფერატოს ჰერცოგინია 1612 წლის თებერვლიდან დეკემბრამდე როგორც ფრანჩესკო IV-ის მეუღლე. პორტუგალიის უკანასკნელი მეფის ნაცვალი, ანუ იგივე ვიცე-დედოფალი 1634-40 წლებში, რაც საბოლოოდ პორტუგალიის ესპანეთისაგან გამოყოფით დაგვირგვინდა.
ადრეული წლები და მანტუას ჰერცოგინია
მარგერიტა დაიბადა 1589 წლის 28 აპრილს ტურინში. იგი იყო სავოიის ჰერცოგ კარლო ემანუელე I-ისა და მისი ცოლის, კატალინა მიკაელა ესპანელის უფროსი ქალიშვილი. მამის მხრიდან მისი ბებია-ბაბუა იყვნენ სავოიის ჰერცოგი და ესპანური ნიდერლანდების შტატჰალტერი ემანუელე ფილიბერტო და მისი ცოლი, საფრანგეთის მეფე ფრანსუა I-ის ნაბოლარა ასული მარგარიტა ვალუა, ხოლო დედის მხრიდან ესპანეთისა და პორტუგალიის მეფე ფილიპე II და მისი მესამე ცოლი, საფრანგეთის მეფე ანრი II-ის უფროსი ასული ელიზაბეტ ვალუა. აღსანიშნავია, რომ მარგერიტას დედა იყო მარგერიტას მამის დედის ძმის შვილიშვილი. 1597 წელს მარგერიტას დედა გარდაიცვალა. 1608 წლის 19 თებერვალს იგი ცოლად გაჰყვა ფრანჩესკო გონძაგას (რომელიც მასზე სამი წლით იყო უფროსი), რომელიც იყო მანტუას ჰერცოგ ვინჩენცო I-ისა და მისი ცოლის, ტოსკანის ჰერცოგ ფრანჩესკო I-ის ასულ ელეონორა მედიჩის ვაჟი, რომლის დეიდაც, მარია მედიჩი იყო საფრანგეთისა და ნავარის დედოფალი, როგორც ანრი IV-ის მეორე ცოლი. ფრანჩესკოსა და მარგერიტას ოთხწლიანი ქორწინებიდან სულ სამი შვილი შეეძინათ, რომელთაგან მხოლოდ უფროსმა ქალიშვილმა — მარიამ შესძლო ზრდასრულ ასაკამდე მიღწევა. 1612 წლის დეკემბერში ფრანჩესკო გარდაიცვალა და ვინაიდან მათ ვაჟი არ დარჩენიათ მემკვიდრედ, მანტუას ახალი ჰერცოგი ფრანჩესკოს უმცროსი ძმა გახდა.
მონფერატოს რეგენტი
მარცხნივ|მინი|392x392პქ|მარგერიტა სავოიელი 1612 წელს ფრანჩესკოს უძეოდ გარდაცვალების შემდეგ მანტუაში იგი მისმა ძმამ ფერდინანდო გონძაგამ შეცვალა, თუმცა ფერდინანდომ მოწყალება გამოიჩინა და მონფერატოს ტახტი მარგერიტასა და ფრანჩესკოს ასულ მარიას უბოძა. ამ დროს მარია მხოლოდ სამი წლის იყო, რის გამოც მის რეგენტად მარგერიტა დაინიშნა. მონფერატში ეს იყო ქალთა პირველი მმართველობა გონძაგას დინასტიიდან, თუ არ ჩავთვლით მარგერიტა პალეოლოგინას, რომელიც მონფერატს 1533-36 წლებში მართავდა.
პორტუგალიის ვიცე-დედოფალი
1633 წელს მარგერიტას დეიდის, ერცჰერცოგინია ისაბელ კლარა ეუხენია ესპანელის გარდაცვალების შემდეგ, ესპანური ნიდერლანდების შტატჰალტერი მარგერიტას ძმა, ვიტორიო ამადეო გახდა, როგორც ესპანეთის დედოფალ ელიზაბეტ დე ვალუას შვილიშვილი, რომელიც თავის მხრივ საფრანგეთის მეფე ანრი II-ისა და დედოფალ ეკატერინე მედიჩის უფროსი ასული იყო. მინი|356x356პქ|პორტუგალიის დამოუკიდებლობის აღდგენისა და მარგერიტას ჩამოგდების სცენა ამ ამბიდან სულ მალე, 1634 წელს მარგერიტა დანიშნულ იქნა ესპანეთის მეფე ფილიპე IV-ის ნაცვლად პორტუგალიაში, რითაც იგი პორტუგალიის ვიცე-დედოფალი გახდა. ფილიპემ მარგერიტა იმიტომ დანიშნა ამ თანამდებობაზე, რომ მისი დიდი ბებიები იყვნენ პორტუგალიის მეფე მანუელ I-ის ქალიშვილები — ესპანეთის დედოფალი და საღვთო რომის იმპერატრიცა ისაბელ პორტუგალიელი და სავოიის ჰერცოგინია ბეატრიზ პორტუგალიელი.
1635 წელს ბასტროს გრაფის თაოსნობით მარგერიტა ლისაბონში დიდი ზეიმით შევიდა, როგორც პორტუგალიის ახალი ვიცე-დედოფალი. 1636 წელს კი ესპანეთის მეფე ფილიპე IV-მ იგი სრულუფლებიან ვიცე-დედოფლად სცნო და წარმატებები უსურვა პორტუგალიაში. აღსანიშნავია, რომ იგი ამ კანდიდატურაზე წარადგინა ესპანეთის სამეფო საბჭოს წევრმა დიეგო სუარესმა, რომელიც პორტუგალიის კონსული იყო მადრიდში.
1640 წელს პორტუგალიის რევოლუციის (რომელიც ასევე ცნობილია "ბრძოლა დამოუკიდებლობის აღდგენისათვის") საშუალებით, ბრაგანსას ჰერცოგმა ჟუანმა ლისაბონს ალყა შემოარტყა, შემდეგ კი სამეფო სასახლეში შეიჭრა, ტახტიდან ჩამოაგდო ესპანეთის მეფის ნაცვალი მარგერიტა და თავი პორტუგალიის მეფე ჟუან IV-დ გამოაცხადა, რაც მალევე დაადასტურა რომის პაპმაც. ამის შემდეგ პორტუგალიამ დამოუკიდებლობა მოიპოვა ესპანეთისაგან, რის გამოც მარგერიტა იძულებული გახდა დაეტოვებინა ლისაბონი და ესპანეთში გაქცეულიყო.
1655 წელს მარგერიტა ბურგოსში ჩავიდა რათა თავის ქალიშვილ მარიას შეხვედროდა, რა დროსაც 26 ივნისს, 66 წლის ასაკში მარგერიტა ქალიშვილის ხელებში გარდაიცვალა. იგი იქვე, ბურგოსში დაკრძალეს. 1651 წელს მისი შვილიშვილი ელეონორა საღვთო რომის იმპერატრიცა, ბოჰემიის, უნგრეთის, ხორვატიისა და გერმანიის დედოფალი და ავსტრიის ერცჰერცოგინია გახდა, 1637 წელს კი მისი მეორე შვილიშვილი კარლო III მანტუასა და მონფერატის ჰერცოგი გახდა.
წინაპრები
მარგერიტა სავოიელის წინაპრები
სპრინგბოკი
სპრინგბოკი ან მხტუნავი ანტილოპა (Antidorcas marsupialis) — წყვილჩლიქოსანი ძუძუმწოვარი ნამდვილი ანტილოპების ქვეოჯახისა. თავის გვარში ერთადერთი სახეობაა. გაერთიანებულია ტრიბაში Antilopini (გაზელებთან, საიგასთან, ძერენებთან და სხვა გვარებთან ერთად).
სხეულის ზედა ნაწილი შეფერილია მოყვითალო-წითელ ფერში, ქვედა კი — თეთრად. ამ ორ ნაწილს შორის, გვერდებზე აქვს მურა-შავი ზოლი. თეთრ დრუნჩზე, თვალებიდან პირის კუთხეებისკენ გასდევს მუქი ზოლები. ზოგჯერ ახასიათებს ერთფეროვანი შეფერილობა: თეთრი ან შოკოლადისფერ-ყავისფერი. მისი სხეულის სიგრძეა 120–150 სმ, სიმაღლე მინდაოში — 70–90 სმ, მასა — 18–45 კგ. ორივე სქესის წარმომადგენელს აქვს შავი რგოლოვანი სტრუქტურის რქები.
სპრინგბოკს შეუძლია 2–3 მეტრის სიმაღლეზე ახტომა. ავითარებს 90 კმ/სთ სიჩქარეს, რითაც ერთ-ერთი უსწრაფესი ძუძუმწოვარია: კონკურენტობას უწევს რქაფიწალა ანტილოპასა და გარნას მეორე ადგილისათვის (პირველ ადგილზეა ავაზა).
წლის გვალვიან დროს ცხოვრობენ 5–50 წევრიან ჯოგებად. წვიმის სეზონზე ქმნიან უზარმაზარ ჯოგებს.
მაკეობა გრძელდება 170 დღე-ღამე. ჩვეულებრივ დედალი შობს ერთ ხბოს, იშვიათად — ტყუპს. ფეხზე დგომა მეორე-მესამე დღეს შეუძლიათ. მშობლებს 5–6 თვისანი შორდებიან. სქესობრივ სიმწიფეს დედლები 6–7 თვის ასაკში აღწევენ, მამლები — 2 წლის ასაკში.
სქოლიო
კატეგორია:სპრინგბოკი
მოროგოროს ოლქი
მოროგოროს ოლქი (Morogoro) — ტანზანიის 30-დან ერთ-ერთი ოლქი. ოლქის ადმინისტრაციული ცენტრია — ქალაქი მოროგორო.
მოსახლეობა — 2 218 492 ადამიანი (2012 წელი).
ფართობი — 70 624 კმ².
გეოგრაფია
ოლქი მდებარეობს ქვეყნის ცენტრში. ოლქის ტერიტორიაზე განვითარებულია ადავის, ბამბის და შაქრის ლერწამის მოყვანა. მდებარეობს ულუგურუს მთები.
ადმინისტრაციული დაყოფა
ოლქი შედგება ექვსი რაიონისაგან:
სქოლიო
კატეგორია:ტანზანია კატეგორია:ტანზანიის ოლქები
არანსასუ (კალდასი)
არანსასუ (Aranzazu) — ქალაქი და მუნიციპალიტეტი კოლუმბიაში, კალდასის დეპარტამენტში.
2005 წლის მონაცემებით, მოსახლეობა 12.181 ადამიანს შეადგენდა. ფართობი 151.5 კმ²-ია.
რესურსები ინტერნეტში
კატეგორია:კალდასის დეპარტამენტის მუნიციპალიტეტები და ქალაქები
დალარი (სომხეთის მწვერვალი)
სქოლიო
კატეგორია:სომხეთის მთები
სუდეტები
სუდეტები (Sudety; Krkonošsko-jesenická subprovincie; Sudeten) — მთები დასავლეთ ევროპაში. ვრცელდება პოლონეთის, ჩეხეთისა და გერმანიის ტერიტორიებზე. გადაჭიმულია ჩრდილო-დასავლეთიდან სამხრეთ-აღმოსავლეთისაკენ დაახლოებით 310 კმ-ზე. შედგება ცალკეული ქედებისა და მასივებისაგან, რომლებიც დაყოფილია გასწვრივი ტექტონიკური დადაბლებებით. წარმოადგენს ჩეხეთის მასივის ამაღლებულ კიდეს. მაქსიმალური სიმაღლე 1602 მ (მთა სნეჟკა). მეტწილად აგებულია გრანიტებით, გნაისებით, პალეოზოური თიხაფიქლებით და ვულკანური ქანებით, ცარცული ქვიშაქვებითა და მერგელებით. მწვერვალები მოსწორებულია, კალთები — ციცაბო. თხემურ ნაწილში განვითარებულია ძველმყინვარული რელიეფი. სუდეტებზე სათავე აქვს მდინარეებს: ელბას, ოდერს, მორავას. ჰავა ზომიერია. ნალექები 700-1400 მმ წელიწადში. კალთების ქვედა ნაწილი შემოსილია მუხნარ-წიფლნარით, ზევით ნაძვნარ-ფიჭვნარია, 1200-1300 მ-ზე მაღლა — ბუჩქნარი, მდელო და ტორფნარი. კრკონოშეს მთებშია კრკონოშეს ეროვნული პარკი. არის კურორტები. ტურიზმისა და სათხილამური სპორტის რაიონია.
რესურსები ინტერნეტში
კატეგორია:პოლონეთის ქედები კატეგორია:ჩეხეთის ქედები კატეგორია:გერმანიის ქედები
ადრიანა ჩეჩიკი
კეგნი ლინ კარტერი (დაბადების სახელი: დეზარა კრისტინა ჩარლზი; Adriana Chechik; დ. 4 ნოემბერი, 1991, პენსილვანია, აშშ) — ამერიკელი პორნომსახიობი. პორნოგრაფიული კარიერა დაიწყო 2013 წელს. კარიერის მანძილზე ნომინირებული იქნა 70 ჯილდოზე, რომელთაგანაც 16 მოიგო. მუშაობდა შემდეგი სტუდიებისათვის: Evil Angel, Girlfriends Films, Hustler, Tushy, Vixen, Blacked, Hard X, Girlsway, New Sensations, Mile High, 3rd Degree, Penthouse, Naughty America, Jules Jordan Video და Brazzers.
ფილმოგრაფია
მინი|ადრიანა ჩეჩიკი 2016 წელს 2013 წლიდან მონაწილეობა მიიღო 719 ფილმში.
სია
და სხვ.
რესურსები ინტერნეტში
კატეგორია:დაბადებული 1991 კატეგორია:დაბადებული 4 ნოემბერი კატეგორია:ამერიკელი ქალი პორნომსახიობი
შღარშიკი (არაგაწოტნი)
შღარშიკი (Շղարշիկ) — სოფელი სომხეთში, არაგაწოტნის პროვინციაში. მდებარეობს ზღვის დონიდან 2 000 მეტრზე. 2009 წლის მონაცემებით, მოსახლეობა 565 ადამიანს შეადგენდა, სიმჭიდროვე 52 ადამიანი კმ²-ზე. ფართობი 10.9 კმ²-ია.
რესურსები ინტერნეტში
კატეგორია:არაგაწოტნის პროვინციის სოფლები
მიქაელ ტარივერდიევი
მიქაელ ლეონის ძე ტარივერდიევი (Միքայել Թարիվերդիև, Микаэ́л Лео́нович Тариверди́ев; დ. 15 აგვისტო, 1931, თბილისი — გ. 25 ივლისი, 1996, სოჭი) — საბჭოთა კომპოზიტორი. სსრკ-ის სახელმწიფო პრემიის ლაურეატი (1977), რსფსრ-ის სახალხო არტისტი (1986).
ბიოგრაფია
მიქაელ ტარივერდიევი დაიბადა თბილისში, მთაწმინდაზე, სომხურ ოჯახში. მამა სახელმწიფო ბანკის დირექტორი იყო და 1937 წელს რეპრესიების მსხვერპლი გახდა.
სწავლობდა თბილისის I სამუსიკო სასწავლებელში (შ. მშველიძესთან) და მოსკოვში გნესინების სახელობის მუსიკალურ–პედაგოგიურ ინსტიტუტში. 16 წლისამ დაწერა ორაქტიანი ოპერა, რომელიც თბილისის ოპერის თეატრში დაიდგა.
მიქაელ ტარივერდიევი 132 კინო-მუსიკის ავტორია. ასევე შექმნილი აქვს 100 რომანსი, 5 ოპერა, 4 ბალეტი და ორღანისთვის შექმნილი მუსიკა. კომპოზიტორს პოპულარობა მოუტანა მუსიკამ კინოფილმებისთვის, განსაკუთრებით, ფილმებისთვის —„გაზაფხულის ჩვიდმეტი გაელვება“ და „ბედის ირონია, ანუ გაამოთ“.
სქოლიო
კატეგორია:საბჭოთა კომპოზიტორები კატეგორია:სომეხი კომპოზიტორები კატეგორია:დაბადებული 15 აგვისტო კატეგორია:დაბადებული 1931 კატეგორია:თბილისში დაბადებულები კატეგორია:გარდაცვლილი 25 ივლისი კატეგორია:გარდაცვლილი 1996
დეგენჰაუზერტალი
დეგენჰაუზერტალი (Deggenhausertal) — თემი გერმანიაში, ბადენ-ვიურტემბერგის ფედერალურ მხარეში, ტიუბინგენის ადმინისტრაციული ოლქის შემადგენლობაში, ბოდენზეეს რაიონში. თემის ფართობია 62,18 კმ², მოსახლეობა, 2013 წლის 31 დეკემბრის მდგომარეობით, შეადგენს 4 061 ადამიანს.
სქოლიო
კატეგორია:ბადენ-ვიურტემბერგის თემები
ალონსო-დე-ალვარადოს რაიონი
ალონსო-დე-ალვარადოს რაიონი (Distrito de Alonso de Alvarado) — რაიონი პერუში, სან-მარტინის რეგიონის ლამასის პროვინციაში. მდებარეობს ზღვის დონიდან 1 100 მეტრზე. 2007 წლის მონაცემებით, მოსახლეობა 11 903 ადამიანს შეადგენდა, სიმჭიდროვე 40 ადამიანი კმ²-ზე. ფართობი 294.2 კმ²-ია.
რესურსები ინტერნეტში
კატეგორია:სან-მარტინის რეგიონის რაიონები კატეგორია:ლამასის პროვინციის რაიონები
სანაწილე
მინი|მარჯვნივ|150 პქ|დიდი სანაწილე. წმინდა მარტინის ეკლესია, [[ბელგია.]] მინი|მარჯვნივ|150 პქ|მცირე სანაწილე. სანაწილე — ვერცხლის ან სხვა რომელიმე ლითონის ყუთი, ფორმით წააგავს პატარა ეკლესიას, რომელშიც ინახება წმინდა ნაწილები; ამ ნაწილებით მღვდელი სხვადასხვა შემთხვევის დროს აზიარებს მომაკვდავს, ავადმყოფს. ამ ნაწილებს მღვდელი ამზადებს დიდ ხუთშაბათს და მთელი წლის მანძილზე იყენებს. სანაწილე წმინდა ნაწილებით დაბრძანებულია ტრაპეზზე. წმინდა ნაწილების სნეულთა სახლში ზიარებისათვის გამოიყენება მცირე სანაწილე.
რაზიე სულთანი
რაზიე სულთანი (Raziye Sultan; დ. 1525 — გ. 1570/71 ) — ოსმალეთის იმპერიის სულთნის სულეიმან I-ისა და მაჰიდევრან სულთნის ქალიშვილი.
ბიოგრაფია
რაზიე სულთანი 1525 წელს სულეიმან I-ისა და მაჰიდევრან სულთნის ოჯახში დაიბადა. რაზიე სულთანი იყო სულეიმანისათვის მე-2 შვილი და 1-ლი ქალიშვილი. ხოლო მაჰიდევრანისთვის იყო პირველი შვილი.
მან თოფქაფის სასახლეში მიიღო კარგი განათლება. სულეიმანს რაზიე ძალიან უყვარდა. რაზიე დაქორწინდა ძმის, შეჰზადე მუსტაფას ერთგულ მეგობარ თაშლიჯელ იაჰია-ეფენდიზე, რომელიც იყო ძალიან კარგი პოეტი. ამ ქოწინებიდან, რაზიესა და იაჰიას შეეძინათ ორი ქალიშვილი. საფიე სულთანი და ელიფ სულთანი.
რაზიე სულთანი გარდაიცვალა 1570 ან 71 წელს, 55 ან 56 წლის ასაკში, სტამბოლში, როცა ოსმალეთის იმპერიის სულთანი სულეიმანის ვაჟი, სელიმ II იყო. ის დაკრძალეს ქმრის სახელობის სასაფლაოზე.
სქოლიო
კატეგორია:ოსმალეთის იმპერია კატეგორია:ოსმანების დინასტია კატეგორია:დაბადებული 1514
თურქმენეთის საპრეზიდენტო არჩევნები (1992)
1992 წლის თურქმენეთის საპრეზიდენტო არჩევნები — რიგით მეორე საპრეზიდენტო არჩევნები თურქმენეთში, რომელიც 1992 წლის 21 ივნისს გაიმართა. მასში მხოლოდ ერთი კანდიდატი, საფარმურატ ნიაზოვი მონაწილეობდა. მან ხმების 99,5% (1 874 357 ხმა) მიიღო და თურქმენეთის პრეზიდენტი მეორე ვადით გახდა. ამომრჩეველთა აქტივობამ 99,8% შეადგინა.
სქოლიო
კატეგორია:1992 წელი თურქმენეთში კატეგორია:საპრეზიდენტო არჩევნები თურქმენეთში
სპრინგბოკი (გვარი)
სპრინგბოკი (Antidorcas) — წყვილჩლიქოსანთა გვარი ძროხისებრთა ოჯახისა. აერთიანებს ერთ თანამედროვე და სამ ამომწყდარ სახეობას:
სქოლიო
*
შაუ-კეი-ვანი (სადგური)
შაუ-კეი-ვანი — სადგური ჰონგ-კონგში, კუნძულის ხაზზე. მდებარეობს შაუ-კეი-ვანში, აღმოსავლეთ რაიონში. სადგური გაიხსნა 1985 წლის 31 მაისს.
რესურსები ინტერნეტში
კატეგორია:კუნძულის ხაზი
დანდარი
დანდარი (Գոմբակ) — მთა სომხეთში. მდებარეობს ტავუშის პროვინციაში, სოფელ ჯუჯევანიდან სამხრეთ-დასავლეთით 5 კილომეტრში. მწვერვალის სიმაღლე ზღვის დონიდან 1559 მეტრია.
სქოლიო
კატეგორია:სომხეთის მთები
აბოლიცია
აბოლიცია — (abolitio) — სამართლებრივი აქტის (კანონის, გადაწყვეტილების და ა. შ.) ან თანამდებობის გაუქმება, თანამდებობიდან გადადგომა ან გადაყენება. ტერმინი „აბოლიცია“ ცნობილი იყო ჯერ კიდევ რომის სამართალში. ამჟამად აბოლიცია ჩვეულებრივ ნიშნავს სისხლის-სამართლებრივი დევნის შეწყვეტას სასამართლო განაჩენის გამოტანამდე (სახელმწიფო ხელისუფლების უმაღლესი ორგანოები ადგენენ, არ აღიძრას, ხოლო აღძრული საქმე შეწყდეს განსაზღვრული კატეგორიის დანაშაულთა ან ცალკეულ პირთა მიმართ). საბჭოთა კანონმდებლობაში აბოლიცია არ იხმარებოდა, მაგრამ აბოლიციის შემთხვევები გათვალისწინებული იყო ამნისტიისა და შეწყალების აქტებში.
ლიტერატურა
კატეგორია:იურიდიული ტერმინოლოგია
ბელალკასარი (კალდასი)
ბელალკასარი (Belalcázar) — ქალაქი და მუნიციპალიტეტი კოლუმბიაში, კალდასის დეპარტამენტში.
2005 წლის მონაცემებით, მოსახლეობა 11.327 ადამიანს შეადგენდა. ფართობი 114.5 კმ²-ია.
რესურსები ინტერნეტში
კატეგორია:კალდასის დეპარტამენტის მუნიციპალიტეტები და ქალაქები
დაიზენდორფი
დაიზენდორფი (Daisendorf) — თემი გერმანიაში, ბადენ-ვიურტემბერგის ფედერალურ მხარეში, ტიუბინგენის ადმინისტრაციული ოლქის შემადგენლობაში, ბოდენზეეს რაიონში. თემის ფართობია 2,44 კმ², მოსახლეობა, 2013 წლის 31 დეკემბრის მდგომარეობით, შეადგენს 1 567 ადამიანს.
იოსანო აკიკო
იოსანო აკიკო ( დ. 7 დეკემბერი, 1878 -  გ. 29 მაისი, 1942) — იაპონელი ავტორი, პოეტი, პიონერი ფემინისტი, პაციფისტი და სოციალური რეფორმატორი, აქტიურობდა  მეიძის გვიანდელ ეპოქაში. მისი დაბადებისას  სახელი იყო შო ჰო. ის იაპონიის ერთ-ერთი ყველაზე ცნობილი და საკამათო, პოსტკლასიკური ეპოქის წარმომადგენელი პოეტი ქალია.
ადრეული ცხოვრება
იოსანო ოსაკასთან ახლოს, საკაიში, წარმატებულ მოვაჭრეთა ოჯახში დაიბადა. 11 წლის ასაკიდან ის პასუხისმგებელი იყო საოჯახო ბიზნესის წარმართვაზე, რომელიც აწარმოებდა და ყიდიდა საკონდიტრო ნაწარმის სახეობას. ადრეული ბავშვობიდან მას უყვარდა ლიტერატურული ნაწარმოებების კითხვა და ბევრს კითხულობდა მამის მრავალფეროვან ბიბლიოთეკაში. საშუალო სკოლის სტუდენტობისას, მან გამოიწერა პოეზიის ჟურნალი Myōjō (ნათელი ვარსკვლავი), რომლის ცნობილი ავტორიც გახდა შემდგომში. ნათელი ვარსკვლავის რედაქტორმა, ტეკან იოსანომ ასწავლა ტანკას პოეზია, რომელიც იოსანოს შეხვდა ოსაკასა და საქაიში ვიზიტების დროს ლექციებსა და სემინარებზე.
მიუხედავად იმისა, რომ ტეკანს კანონიერი ცოლი ჰყავდა, ის საბოლოოდ დაშორდა მას, რადგან აკიკო შეუყვარდა. ორმა პოეტმა ახალი ცხოვრება ერთად დაიწყო ტოკიოს გარეუბანში და დაქორწინდნენ 1901 წელს. წყვილს ორი ვაჟი ჰყავდათ, ჰიკარუ და შიგერუ. პირველ ცოლთან დაშორების მიუხედავად, ტეკანი მასთან აქტიურად ურთიერთობდა.
მიდარეგამი
1901 წელს იოსანომ გამოაქვეყნა თავისი ტანკის პირველი ტომი, მიდარეგამი (აწეწილი თმა), რომელიც შეიცავს 400 ლექსებს და ძირითადად, დაგმეს ლიტერატურათმცოდნეებმა. ამ კრიტიკული რეაქციის მიუხედავად, იგი ფართოდ გავრცელდა და ერთგვარი შუქურა გახდა მისი დროის თავისუფალი მოაზროვნეებისთვის. მისმა პირველმა წიგნმა, რომელიც ავტორისთვის ყველაზე ცნობილი იყო, ტრადიციულ ტანკას პოეზიაში მგზნებარე ინდივიდუალიზმი შემოიტანა, მეიძის გვიანი პერიოდის სხვა ნაწარმოებისგან განსხვავებით.
პოეტის ცხოვრება
მინი|მარცხნივ| აკიკო და მისი მეუღლე, ტეკან იოსანო
ამას მოჰყვა კიდევ ოცი ტანკა, მათ შორის კოიგორომო (სიყვარულის მოსასხამი ) და მაიჰიმე (მოცეკვავე). მისი მეუღლე ტეკანი ასევე პოეტი იყო, მაგრამ ტეკანის რეპუტაცია დაჩრდილა იოსანოს რეპუტაციამ. ის აქვეყნებდა მეუღლის ნამუშევრებს და ახალისებდა მის ლიტერატურულ კარიერას. იოსანო აკიკო არაჩვეულებრივი მწერალი იყო. მან დაწერა 11 პროზაული წიგნი.
იოსანოს წვლილი მიუძღვის გოგონათა სკოლის დაარსებაში, სადაც გახდა პირველი დეკანი და მთავარი ლექტორი. იგი ბევრ მონდომებულ მწერალს დაეხმარა ლიტერატურულ სამყაროში პირველი ნაბიჯების გადადგმაში. იოსანომ 13 შვილი გააჩინა, რომელთაგან 11-მა მიაღწია ზრდასრულ ასაკამდე. იაპონელი პოლიტიკოსი იოსანო კაორუ მისი შვილიშვილი იყო.
ფემინისტური პერსპექტივა
1942 წელს იოსანომ თავის ერთ-ერთ ბოლო ლექსში შეაქო მისი ვაჟი, რომელიც იმპერიის საზღვაო ძალების ლეიტენანტი იყო და მოუწოდა მას „გაბედულად იბრძოლოს“ იმპერატორისთვის „ამ წმინდა ომში“. იოსანო ინსულტის შედეგად გარდაიცვალა 1942 წელს, 63 წლის ასაკში. მისი სიკვდილი, რომელიც ომის შუა პერიოდს დაემთხვა, პრესაში თითქმის შეუმჩნეველი დარჩა და ომის დასრულების შემდეგ კრიტიკოსებმა და საზოგადოებამ მისი ნამუშევრები დიდწილად დაივიწყეს. გასული საუკუნის 50-იან წლებში კიმის იაპონიის საშუალო სკოლაში სავალდებულო მოსმენით ასწავლიდნენ და უნივერსიტეტის იდეალისტი სტუდენტების მიერ ჩატარებული პროტესტის დროს, ნობუსუკე კიშის მთავრობის წინააღმდეგ, რომლის მიზანი იყო კონსტიტუციის მე -9 მუხლის გაუქმება, კიმი გახდა ჰიმნი სტუდენტებისთვის. მისმა რომანტიკულმა, მგრძნობელობით აღსავსე სტილმა პოპულარობა კვლავ დაიბრუნა უკანასკნელ წლებში და მისი ცნობადობა სულ უფრო და უფრო იზრდება. იოსანოს საფლავი არის ტოკიოში.
სქოლიო
კატეგორია:XX საუკუნის ესეისტები კატეგორია:იაპონელი პედაგოგები კატეგორია:იაპონელი ესეისტები კატეგორია:XX საუკუნის იაპონელი მწერლები კატეგორია:გარდაცვლილი 1942 კატეგორია:დაბადებული 1878
საგანი (კომიქსები)
ყველა კოსმონავტმა საოცარი ძალა მიიღო, მაგრამ ბენ გრიმს საოცარ ძალასთან ერთად დიდი სიმახინჯეც ერგო, იგი ქვისსახიან ურჩხულად იქცა, რომელიც ასეთი დიდი ტრავმის შემდეგ თავის მეგობრებთან ერთად მაინც განაგრძობს ბრძოლას ერთად ბოროტების წინააღმდეგ.
ბენ გრიმი კოსმოსში გაემგზავრა, რადგან უნდა გამოეკვლია დედამიწასთან მოახლოებული კოსმოური ღრუბელი, მაგრამ მისი ხომალდი ამ ღრუბელში მოჰყვა. როდესაც დედამიწაზე დაბრუნდა, მან შეიტყო, რომ ჰქონდა ქვის კანის ძალა. მასთან ერთად კოსმოსში იყვნენ რიდ რიჩარდსი, სიუზან შტორმი და ჯონი შტორმი. მათაც მიეცათ ზეადამიანური ძალები და ამის შემდეგ შეკრეს ფანტასტიკური ოთხეული.
რესურსები ინტერნეტში
კატეგორია:Marvel Comics-ის სუპერგმირები კატეგორია:ფანტასტიკური ოთხეული კატეგორია:Marvel Comics-ის მუტანტები
შოღაკნი
შოღაკნი (Շողակն) — სოფელი სომხეთში, არაგაწოტნის პროვინციაში. მდებარეობს ზღვის დონიდან 2 000 მეტრზე. 2009 წლის მონაცემებით, მოსახლეობა 152 ადამიანს შეადგენდა, სიმჭიდროვე 9.5 ადამიანი კმ²-ზე. ფართობი 15.93 კმ²-ია.
რესურსები ინტერნეტში
კატეგორია:არაგაწოტნის პროვინციის სოფლები
კონსტანტინე უჩანეიშვილი
კონსტანტინე უჩანეიშვილი (დ. 18 ნოემბერი, 1925, ფოთი — გ. 2015) — ქართველი ინჟინერი.
ბიოგრაფია
1950 წელს დაამთავრა საქართველოს პოლიტექნიკური ინსტიტუტის სამშენებლო ფაკულტეტი.
შრომითი საქმიანობა დაიწყო სამშენებლო ტრესტ "ტყიბულშახტმშენში" ცვლის უფროსად, უბნის უფროსად. მუშაობდა საქართველოს მშენებლობის სამინისტროს სისტემაში 1953 წლიდან. გაიარა ყველა სამსახურებრივი საფეხური ინჟინრიდან დაწყებული სამშენებლო-სამონტაჟო ტრესტიდ მმართველამდე. 1980-1985 წლებში ხელმძღვანელობდა საქართველოს მშენებლობის სამინისტროს N7 სამშენებლო ტრესტ "საქშახტმშენს". შრომითი საქმიანობის ბოლო წლებში იყო ბიზნესცენტრ "სოფმშენის" სამეთვალყურეო საბჭოს თავმჯდომარის მოადგილე, მონაწილეობდა საქართველოს სახალხო მეურნეობის მიღწევათა გამოფენის, 1100-საწოლიანი რესპუბლიკური კლინიკური საავადმყოფოს, ქუთაისის საავტომობილო და ზესტაფონის ფეროშენადნობთა ქარხნების, საპროექტო ინსტიტუტ "საქქალაქმშენსახპროექტისა" და კვების მრეწველობის სახელმწიფო საპროექტო ინსტიტუტის მაღლივი კორპუსების, მოსკოვში საქართველოს წარმომადგენლობისა და სასტუმროს, სხვა მრავალი საცხოვრებელი და კულტურულ-სოციალური დანიშნულების ობიექტის მშენებლობაში.
რესურსები ინტერნეტში
კატეგორია:ქართველი ინჟინრები კატეგორია:საქართველოში დაბადებულები
მაგომედ აბდულაევი
მაგომედ აბდულაევი (Магоме́д Имра́нович Абдула́ев; დ. 18 ივნისი, 1961, სოფ. გამსუტლი, გუნიბსკის რაიონი, დაღესტანის ასსრ) — რუსეთის სახელმწიფო მოღვაწე. 2010 წლის 20 თებერვლიდან დაღესტანის რესპუბლიკის ხელისუფლების თავმჯდომარე. პოლიტიკური პარტია „ერთიანი რუსეთის“ წევრი.
სქოლიო
კატეგორია:დაბადებული 18 ივნისი კატეგორია:დაბადებული 1961 კატეგორია:რუსი პოლიტიკოსები კატეგორია:„ერთიანი რუსეთის“ წევრები
ჰენგ-ფა-ჩუენი (სადგური)
ჰენგ-ფა-ჩუენი — სადგური ჰონგ-კონგში, კუნძულის ხაზზე. მდებარეობს ა-კუნგ-ნგამსა და ჩაი-ვანში, აღმოსავლეთ რაიონში. სადგური გაიხსნა 1985 წლის 31 მაისს.
რესურსები ინტერნეტში
კატეგორია:კუნძულის ხაზი
კაინარაჩის რაიონი
კაინარაჩის რაიონი (Distrito de Caynarachi) — რაიონი პერუში, სან-მარტინის რეგიონის ლამასის პროვინციაში. მდებარეობს ზღვის დონიდან 210 მეტრზე. 2007 წლის მონაცემებით, მოსახლეობა 6 800 ადამიანს შეადგენდა, სიმჭიდროვე 4 ადამიანი კმ²-ზე. ფართობი 1 679 კმ²-ია.
რესურსები ინტერნეტში
კატეგორია:სან-მარტინის რეგიონის რაიონები კატეგორია:ლამასის პროვინციის რაიონები
ჰენრიეტა ადელაიდა სავოიელი
ჰენრიეტა ადელაიდა სავოიელი (Enrichetta Adelaide di Savoia, Henriette Adelheid von Savoyen; დ. 6 ნოემბერი, 1636, ტურინი, სავოია — გ. 13 ივნისი, 1676, მიუნხენი, ბავარია) — სავოიის დინასტიის წარმომადგენელი. სავოიის ჰერცოგ ვიტორიო ამადეო I-ისა და მისი ცოლის, პრინცესა კრისტინა მარია ფრანგის ქალიშვილი. ბავარიის კურფიურსტი 1651-1676 წლებში, როგორც ფერდინანდ მარიას მეუღლე. ბავარიის კურფიურსტ მაქსიმილიან II ემანუელისა და საფრანგეთის დოფინ მარია ანა ვიქტორია ბავარიელის დედა.
სავოიის პრინცესა
ჰენრიეტა ადელაიდა დაიბადა 1636 წლის 6 ნოემბერს, სავოიის დედაქალაქ ტურინში მდგარ კასტელო დელ ვალენტინოში. იგი იყო სავოიის ჰერცოგ ვიტორიო ამადეო I-ისა და მისი ცოლის, საფრანგეთის პრინცესა კრისტინა მარია დე ბურბონის ქალიშვილი. მისი გაჩენიდან მალევე, 1637 წლის 7 ოქტომბერს მამამისი გარდაიცვალა. ჰენრიეტა ადელაიდას დედა, პრინცესა კრისტინა მარია იყო საფრანგეთისა და ნავარის მეფე ანრი IV-ისა და მისი მეორე ცოლის, დედოფალ მარია მედიჩის ქალიშვილი, რის გამოც ყოველთვის პრო-ფრანგული პოლიტიკის მატარებელი იყო. მამის გარდაცვალების შემდეგ ტახტზე მისი უფროსი ძმა, ჰერცოგი ფრანჩესკო ავიდა, რომლის რეგენტადაც კრისტინა მარია დაინიშნა, თუმცა იგი 1638 წელს გარდაიცვალა, რის შემდეგაც ტახტს მათი კიდევ ერთი ძმა, ჰერცოგი კარლო ემანუელე II იკავებს, რომლის რეგენტიც ასევე დედამისი გახდა. ბევრი ფიქრობს, რომ ფრანჩესკო დედამისმა მოწამლა, რათა ტახტზე თავისი საყვარელი ძე დაესვა. განსვენებული ვიტორიო ამადეოს ძმა, კარინიანოს პრინცი კრისტინა მარიას აუჯანყდა, თუმცაღა მას დიდი ფრანგული არმია მალევე მოეშველა და დაამარცხეს მეამბოხე.
როდესაც 1638 წელს ფრანჩესკო დაიღუპა, ტახტი მართალია კარლო ემანუელეს დარჩა, თუმცა ესპანელების დიდი მხარდაჭერით მისმა კიდევ ორმა ძმამ, მორისმა და ტომასმა ტახტისთვის ბრძოლა დაიწყეს, რაც პიემონტის სამოქალაქო ომის სახელითაა ცნობილი. სავოიელები ორად გაყვნენ, მეამბოხე პრინცების, ანუ პრო-ესპანური პოლიტიკის და კრისტინა მარიას, ანუ პრო-ფრანგული პოლიტიკის მომხრეებად. თუმცა საბოლოოდ კრისტინას მისი ძმის, საფრანგეთის მეფე ლუი XIII-ის უზარმაზარი ჯარები დაეხმარნენ ტრიუმფალურ გამარჯვებაში.
ბავარიის კურფიურსტი
1650 წელს ჰენრიეტა ადელაიდა ბავარიის ტახტის მემკვიდრე ფერდინანდ მარიაზე დააქორწინეს, 1651 წელს კი მაქსიმილიან I-ის გარდაცვალების შემდეგ, ტახტზე თავად ფერდინანდ მარია ავიდა. მისი არასრულწოვანების გამო, ბავარიას 1654 წლამდე დედამისი, ერცჰერცოგინია მარია ანა ავსტრიელი მართავდა.
ჰენრიეტა ადელაიდამ დიდი გავლენა მოახდინა ბავარიის საგარეო პოლიტიკური კურსის ძირეულ ცვალებადობაზე და დედის მითითებების დახმარებით ბავარია მალე საფრანგეთის მოკავშირედ გვევლინება. საბოლოოდ ამ ყველაფერმა გამოიწვია ფრანკო-ბავარიული ალიანსის შექმნა 1680 წელს, რაც ჰენრიეტა ადელაიდას უფროსი ქალიშვილის, პრინცესა მარია ანა ვიქტორიასა და საფრანგეთის მეფე ლუი XIV-ის ვაჟის, დოფინ ლუი დე ბურბონის ქორწინებით დაგვირგვინდა.
მან ასევე დიდი როლი ითამაშა ნაიმფენბურგის სასახლისა და მიუნხენის ეკლესიის მშენებლობა-რესტავრაციაში. მან მიუნხენში უამრავი იტალიელი მხატვარი, მოქანდაკე, კომპოზიტორი და მუსიკოსი მოიწვია, რასაც საბოლოოდ ბავარიის სამეფო კარზე ოპერის შექმნა მოჰყვა.
ჰენრიეტა ადელაიდა გარდაიცვალა 1676 წლის 13 ივნისს, 39 წლის ასაკში. დაკრძალულია მიუნხენის კათედრალში, მეუღლის გვერდით.
შვილები
გარდა ამისა, მან სამჯერ განიცადა მუცლის მოშლა: 1661 წლის ივნისში, 1664 წლის მარტსა და 1674 წელს.
წინაპრები
ჰენრიეტა ადელაიდა სავოიელის წინაპრები
ლიტერატურა
კატეგორია:დაბადებული 6 ნოემბერი კატეგორია:დაბადებული 1636 კატეგორია:გარდაცვლილი 13 ივნისი კატეგორია:გარდაცვლილი 1676 კატეგორია:ბავარიის კურფიურსტების მეუღლეები კატეგორია:სავოიელთა დინასტია
არსლანო-ამეკაჩევო
2010 წლის მონაცემებით სოფელში ცხოვრობს 159 ადამიანი. რაიონულ ცენტრ ერმოლაევოდან დაშორებულია 28 კილომეტრით. უახლოესი რკინიგზის სადგურია ერმოლაევო, რომელიც დაშორებულია 28 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (98%).
ბამპი ჯონსონი
ელსუორთ რეიმონდი, ცნობილი როგორც ბამპი ჯონსონი (დ. 31 ოქტომბერი, 1905 – გ. 7 ივლისი, 1968) — ამერიკელი კრიმინალური ავტორიტეტი ქალაქ ნიუ-იორკში, ჰარლემში. მის კრიმინალურ კარიერაზე 2019 წელს გადაიღეს სერიალი სახელად „ჰარლემის ნათლია“, სადაც ბამპი ჯონსონის როლს ასრულებს მსახიობი ფორესტ უიტეკერი.
მისი კრიმინალური საქმიანობა სამ ათწლეულს გაგრძელდა, 1930-იანი წლების დასაწყისიდან გარდაცვალებამდე, 1968 წლამდე. ის თავისი ეპოქის ერთ-ერთი პირველი აფროამერიკელი იყო, რომელიც მილიონერი გახდა. თავისი სიცოცხლის 62 წლიდან 30-ზე ოდნავ მეტი გისოსებს მიღმა გაატარა. ციხეში ყოფნის დროს გაიტაცა ლექსების წერამ, ისტორიისა და ფილოსოფიის შესწავლამ. მან მოახერხა კიდეც, რომ მისი რამდენიმე ლექსი სიკვდილის შემდეგ გამოქვეყნებულიყო. გარდაიცვალა გულის შეტევით. დაკრძალულია ვუდლოუნის სასაფლაოზე.
სქოლიო
კატეგორია:დაბადებული 1905 კატეგორია:გარდაცვლილი 1968 კატეგორია:დაბადებული 31 ოქტომბერი კატეგორია:გარდაცვლილი 7 ივლისი კატეგორია:ამერიკელი კრიმინალები
ალბერტო გრანადო
ალბერტო გრანადო რომერო (Alberto Granado Romero) (დ.8 აგვისტო, 1922 — გ. 5 მარტი, 2011) — არგენტინელ–კუბელი ბიოქიმიკოსი, ექიმი, მწერალი და მეცნიერი. ის ასევე იყო ჩე გევარას ახალგაზრდობის მეგობარი და თანამოაზრე, ლათინურ ამერიკაში, 1952 წელს, მოტოციკლით გამართული ტურის დროს. მოგვიანებით გრანადომ დააარსა სანტიაგო დე კუბის უნივერსიტეტის სამედიცინო სკოლა. მან დაწერა მემუარები " მოგზაურობა ჩე გევარასთან: რევოლუციონერის ჩამოყალიბება", რომელიც დაედო საფუძვლად 2004 წლის ფილმს "მოტოციკლისტის დღიურები", რომელშიც მის როლს როდრიგო დე ლა სერნა ასრულებდა. ხანდაზმული ალბერტო გრანადო ჩნდება ფილმის ბოლოს.
დაშტაქარი (მწვერვალი)
დაშტაქარი (Դաշտաքար) — მთა სომხეთში. მდებარეობს არაგაწოტნისა და არმავირის პროვინციების საზღვარზე, სოფელ არშალუისიდან ჩრდილო-დასავლეთით 5,5 კილომეტრში. მწვერვალის სიმაღლე ზღვის დონიდან 1064 მეტრია და წარმოადგენს არაგაწის ნაწილს.
ალბერტო გრანადო
ადრეული წლები
გრანადო დაიბადა 1922 წლის 8 აგვისტოს, ერნანდოში, კორდოვა, დიონისიო გრანადოს (არგენტინის სარკინიგზო კომპანიის ესპანელი სასულიერო თანამშრომელი) და ადელინა ხიმენეს რომეროს ვაჟი. 1930 წელს, მას შემდეგ, რაც ხოსე ფელიქს ურიბურუმ იპოლიტო ირიგოიენის ნაციონალისტური მთავრობა ჩამოაგდო, გრანადოს ოჯახი საცხოვრებლად გადავიდა სანტა-ფეს პროვინციაში, ვილია კონსტიტუსიონში, მამის მებრძოლი პროფკავშირული პოზიციის გამო. 1931 წელს გრანადო თავის ბებიასთან და ბაბუასთან გაგზავნეს კორდოვაში, ხოლო 1940 წელს კორდოვას უნივერსიტეტში მიიღეს, სადაც სწავლობდა ქიმიას, ფარმაციას და ბიოქიმიას.
ჯონ ლი ანდერსონი თავის ყველაზე გაყიდვად ბიოგრაფიაში, სახელწოდებით ჩე გევარა: რევოლუციონერის ცხოვრება, გრანადოს ამ პერიოდში აღწერს, როგორც „თითქმის ხუთი ფუტის სიმაღლე და უზარმაზარი ცხვირით, ფლობდა კარგი იუმორის გრძნობას და იყო გემოვნებიანი ღვინის, გოგონების, ლიტერატურისა და რაგბის მიმართ“.
1943 წელს გრანადო მონაწილეობდა გენერალ ხუან პერონის წინააღმდეგ პოლიტიკურ საპროტესტო გამოსვლებში და ერთი წლით დააპატიმრეს. ამ პერიოდში გაიცნო მან ერნესტო გევარა (რომელსაც ჯერ კიდევ არ ეძახდნენ " <i id="mwKA">ჩეს</i> ") მას შემდეგ, რაც გევარას ოჯახი კორდოვაში გადავიდა იმ იმედით, რომ მთის ჰაერი ერნესტოს ასთმას გააუმჯობესებდა. ისინი პირველად შეხვდნენ, როდესაც გევარა თან ახლდა გრანადოს ძმას, ტომასს (რომელთან ერთადაც სკოლაში დადიოდა), გრანადოს სანახავად პოლიციის საკანში სტუმრობისას. მიუხედავად იმისა, რომ გრანადო ექვსი წლით უფროსი იყო გევარაზე, ისინი იზიარებდნენ ლიტერატურულ და პოლიტიკურ ინტერესებს, ამასთან ერთად ჰქონდათ უცხოეთში მოგზაურობის ენთუზიაზმი. მალე ახლო მეგობრები გახდნენ, რომლებმაც გაიზიარეს "ინტელექტუალური ცნობისმოყვარეობა, შავი იუმორის გრძნობა და სურვილი შეესწავლათ თავიანთი კონტინენტი". მრავალი წლის შემდეგ ინტერვიუში კითხვაზე გევარასთან მისი მეგობრობის შესახებ, გრანადომ გაიხსენა, რომ "ჩვენ ამას კარგად ვახერხებდით, როდესაც საუბარი იყო პოლიტიკაზე, დაავადებებზე, ჩვენ თითქმის ყოველთვის მსგავს აზრს ვიზიარებდით".
1946 წელს მიიღო მაგისტრის ხარისხი ბიოქიმიაში. გრანადო გახდა კორდოვის უნივერსიტეტის ჰიგიენისა და ეპიდემიოლოგიის განყოფილების ხელმძღვანელის სამედიცინო ასისტენტი. ის უკვე დაინტერესებული იყო ჰანსენის ბაცილით და ამიტომ შემდეგ წელს ლეპროსარიუმში ფარმაკოლოგიის დირექტორის პოსტი დაიკავა. შედეგად, 1947 წლიდან 1951 წლამდე, გრანადო სწავლობდა კლინიკურ ლაბორატორიაში სან–ფრანცისკო – დელ – ჩანიარის ლეპროსარიუმში. ამ პერიოდში, გევარამ მოინახულა გრანადო სან-ფრანცისკო - დე - ჩანიარში. შემდეგ, გრანადომ მოიგო სტიპენდია ბუენოს აირესში, მალბრანის ინსტიტუტში.
მოგზაურობა სამხრეთ ამერიკასა და ევროპაში
მარცხნივ|მინი| გრანადოს მოგზაურობის რუკა [[ერნესტო ჩე გევარა|ჩე გევარასთან ერთად. წითელი ისრები შეესაბამება თვითმფრინავით მოგზაურობას.]]
მარჯვნივ|მინი|220x220პქ| ალბერტო გრანადო (მარცხნივ) [[ერნესტო ჩე გევარა|გევარასთან ერთად (მარჯვნივ) 1952 წლის ივნისში, მდინარე ამაზონზე, ტივით - "მამბო-ტანგო". ტივი იყო საჩუქარი კეთროვნებისგან, რომლებსაც ისინი მკურნალობდნენ.]] 1951 წლის 29 დეკემბრიდან 1952 წლის ივლისამდე გრანადომ თავისი საყვარელი Norton 500cc მოტოციკლით — Poderosa II  — იმოგზაურა სამხრეთ ამერიკაში, თავის მეგობარ ჩე გევარასთან  ერთად. მათი კონტინენტური ექსკურსიის განმავლობაში, ისინი პირისპირ შეესწრნენ უუფლებო აბორიგენი მოსახლეობის სიღარიბეს და ხშირ შემთხვევაში ნაკლებ ხელმისაწვდომობას ძირითად სამედიცინო დახმარებაზე.
სამხრეთ ამერიკის "დაჩაგრულ და ექსპლუატირებულ" წარმომადგენლებთან შეხვედრამ, როგორებიცაა მიგრანტი მწყემსები, სპილენძის მომპოვებლები და ინდოელი გლეხები, მნიშვნელოვანი გავლენა მოახდინა მათ ცხოვრებაზე. გრანადოსთვის ამან დაადასტურა, რომ უფრო ფართო სამყარო იყო სანახავი და დასახმარებელი, ვიდრე მისი საშუალო ფენის შტატი, ხოლო გევარასთვის ამან გააღვიძა ბრძოლის უნარი, გამკლავებოდა ასეთი სიდუხჭირის მიზეზს, რომელიც მან კაპიტალიზმად აღიქვა. ამ გამოცდილებამ ასევე ხელი შეუწყო ორივე მამაკაცს მათი მომავალი პროფესიის რეალიზებაში — გევარა მარქსისტული რევოლუციური პოლიტიკისკენ და გრანადო პრაქტიკული მეცნიერებისკენ.გრანადოს მოგზაურობა დასრულდა კარაკასში, ვენესუელაში, სადაც დარჩა მაიკეტიას კაბო ბლანკოს ლეპროსარიუმში სამუშაოდ. თუმცა, გევარამ განაგრძო მოგზაურობა მაიამიში, სანამ ბუენოს-აირესში დაბრუნდებოდა და სამედიცინო ხარისხს მიიღებდა. ეს ორი ადამიანი ერთმანეთს აღარ შეხვედრია რვა წლის მანძილზე, რა პერიოდშიც გევარა იყო ფიდელ კასტროს 1959 წლის კუბის რევოლუციის გმირი და კუბის ცენტრალური ბანკის ხელმძღვანელი.
რამდენიმე წლის შემდეგ, 1955 წელს, გრანადომ მოიგო Istituto Superiore di Sanità-ს სტიპენდია, რომში; ევროპაში ყოფნისას იგი საფრანგეთში, ესპანეთსა და შვეიცარიაში იმყოფებოდა. დაბრუნებისთანავე დაქორწინდა დელია მარია დუკე დუკეზე.
კარიერა კუბაში
1959 წელს კუბის რევოლუციის გამარჯვების შემდეგ, გრანადო ჰავანაში მიიწვია გევარამ, რომელიც ფიდელ კასტროს შემდეგ ქვეყანაში მეორე პირი გახდა. ასე რომ, 1960 წელს გრანადო გევარას მიპატიჟეებით პირველად ეწვია კუბას. ერთი წლის შემდეგ იგი ოჯახთან ერთად გადავიდა საცხოვრებლად და შეუდგა მუშაობას ჰავანის უნივერსიტეტის სამედიცინო სკოლის ბიოქიმიის პროფესორის თანამდებობაზე. იმავე წელს, იგი იყო ძირითადი და პრე-კლინიკური მეცნიერებების ინსტიტუტის ერთ-ერთი დამფუძნებელი. 1962 წელს, კოლეგების ჯგუფთან ერთად, დააარსა სანტიაგოს უნივერსიტეტის სამედიცინო ფაკულტეტი, რიგით მეორე კუბაში. ის 1974 წლამდე უფროს პროფესორად მუშაობდა. ამრიგად, გრანადო ნაწილობრივ პასუხისმგებელი იყო კუბის მაღალკვალიფიციური ექიმების დიდ რაოდენობაზე, რაც შეფასდა, როგორც "კასტროს მთავრობის ერთ-ერთი უდაო მიღწევა".
1975–დან 1986 წლამდე გრანადომ იცავდა დოქტორის ხარისხს ბიოლოგიურ მეცნიერებებში და დაესწრო მსოფლიო კონგრესს გენეტიკის შესახებ, მოსკოვში. იგი ასევე დაესწრო ლენინგრადის პოლიმორფიზმის კონგრესს და მონაწილეობა მიიღო ჰოლშტეინის ტროპიკული პირუტყვის ჯიშების განვითარებაში. 1978 წელს მან ესპანურ, იტალიურ და ფრანგულ ენებზე გამოაქვეყნა მისი და გევარას 1951–1952 წლების სამხრეთ ამერიკული ტური, სახელწოდებით Con el Che por Sudamerica.
1986-1990 წლებში მან მონაწილეობა მიიღო კუბის გენეტიკის საზოგადოების შექმნაში და დაინიშნა მის პრეზიდენტად.
1997 წელს იგი შეუერთდა კუბის სოლიდარობის კამპანიას და გევარას იდეების პოპულარიზაციას ქვეყანაში და მის ფარგლებს გარეთ.
2002–დან 2003 წლამდე ის იყო ვალტერ სალისის ფილმის ”მოტოციკლისტის დღიურების ” მრჩეველი, რომელიც დაფუძნებული იყო გრანადოს Con el Che por Sudamerica– სა და გევარას ჩანაწერებზე, მოტოციკლისტის დღიურები, რომელიც გამოქვეყნდა 1967 წელს. გრანადო, თავად გამოჩნდა ფილმის ეპილოგში.
ჩეს შესახებ
ფილმში "ჩემი საუკეთესო მეგობარი", პროდიუსერი კლერ ლევინსი გრანადოს ეკითხება, თუ რა მიაჩნია ჩე გევარას პერსონის მუდმივი მიმზიდველობის მიზეზად, მისი პასუხი იყო:
სანამ გევარა კუბას დატოვებდა, 1965 წელს, საზღვარგარეთ რევოლუციების გასაგრძელებლად, მან დატოვა რამდენიმე წიგნი წარწერებით ახლო მეგობრებისთვის. მათ შორის იყო ერთი წიგნი, შაქრის ინდუსტრიის შესახებ, მისი ძველი მეგობრის გრანადოსთვის. გზავნილი, რომელიც ბოლივიაში ჩეს გარდაცვალების შემდეგ, 2 წლის დაგვიანებით, მიიღო წინასწარმეტყველური ჩანდა. მასში ვკითხულობთ: "ჩემს ოცნებებს, როგორც ჩანს, საზღვრები არ აქვს, მინიმუმ, სანამ ტყვიები სხვაგვარად არ გადაწყვეტენ. გელოდები, მჯდომარე ბოშა, როდესაც დენთის სუნი ჩაცხრება. გეხვევით ყველას, ჩე ”.
გარდაცვალება
გრანადო გარდაიცვალა ბუნებრივი სიკვდილით 2011 წლის 5 მარტს, 88 წლის ასაკში. კუბის ტელევიზიის ცნობით, გრანადომ მოითხოვა, რომ მისი სხეული დაეწვათ და ფერფლი გაებნიათ კუბაში, არგენტინასა და ვენესუელაში.
მისი სიკვდილი დაემთხვა, ალბერტო კორდას მიერ ჩეს ცნობილი Guerrillero Heroico-ს ფოტოს გადაღებიდან 51 წლისთავს.
ოჯახი
ვენესუელაში დაბადებულ მეუღლესთან დელია მარია დუკე დუკესთან (რომელზეც დაქორწინდა 1955 წელს) მას ჰყავდა სამი შვილი (ალბერტო, დელიტა და როქსანა). მისი ვაჟი, სახელად ალბერტო გრანადო, არის კუბის აფრიკის სახლის ხელმძღვანელი, აფრიკის კულტურის ცენტრი ჰავანაში.
ფილმოგრაფია და პოპ-კულტურა
ალბერტო გრანადო 2006 წელს გადაიღეს დოკუმენტურ ფილმში ჩე: აღზევება და დაცემა. როდრიგო დე ლა სერნამ გრანადო განასახიერა 2004 წელს გადაღებულ ფილმში „მოტოციკლისტის დღიურები“, რომელიც გადაღებულია მისი და გევარას მოგზაურობის შესახებ სამხრეთ ამერიკაში. ფილმის ეპილოგის შემდეგ თავად გრანადოც მოკლე ხნით ჩნდება ეკრანზე.
სქოლიო
კატეგორია:დაბადებული 8 აგვისტო კატეგორია:დაბადებული 1922 კატეგორია:გარდაცვლილი 5 მარტი კატეგორია:გარდაცვლილი 2011 კატეგორია:ჩე გევარა
აჰმედ იზეთ-ფაშა
აჰმედ იზეთ-ფაშა (Ahmed İzzet Paşa, დ. 1864, მონასტირი, ოსმალეთის იმპერია — გ. 31 მარტი, 1937, სტამბოლი, თურქეთი), ასევე ცნობილია როგორც აჰმედ იზეთ ფურგაჩი Ahmed İzzet Furgaç) — ოსმალეთის იმპერიის სახელმწიფო მოღვაწე. ოსმალეთის იმპერიის ერთ-ერთი უკანასკნელი დიდი ვეზირი. ვეზირის თანამდებობა ეკავა 1918 წლის 14 ოქტომბრიდან 8 ნოემბრამდე.
ბიოგრაფია
დაიბადა 1864 წელს ქალაქ მონასტირში (ამჟამად ბიტოლა, მაკედონია). 1884 წელს დაამთავრა სამხედრო სასწავლებელი, ერთი წლის შემდეგ სამხედრო აკადემია. 1891-1894 წლებში გააგრძელა სამხედრო საქმის შესწავლა გერმანიაში. დაბრუნების შემდეგ მსახურობდა მაკედონიაში, სირიაში და ჰიჯაზში. როგორც ბრიგადის გენეერალი 1903-1906 წლებში მონაწილეობდა იემენის აჯანყების ჩახშობაში.
მას შემდეგ, რაც ბალკანეთის ომების დასრულებისას ალბანეთმა გამოაცხადა დამოუკიდებლობა აჰმეთ იზეთ-ფაშა განიხილებოდა ახალი სახელმწიფოს თავადის პოსტზე, მაგრამ დიდი სახელმწიფოების არჩევანი შეჩერდა გერმანელ ვილჰელმ ვიდზე.
აჰმედ იზეთ-ფაშა წინააღმდეგი იყო პირველ მსოფლიო ომში ოსმალეთის იმპერიის ჩართვისა, სწორედ ამიტომ 1914-1915 წლებში რაიმე მნიშვნელოვანი სამხედრო თანამდებობა არ დაუკავებია. მხოლოდ 1916 წელს დაინიშნა კავკასიის ფრონტზე მეორე არმიის ხელმძღვანელად, სადაც მან მძიმე დანაკარგები განიცადა რუსეთის თავდასხმების შედეგად.
1918 წელს თალაათ-ფაშას მთავრობის გადადგომის შემდეგ იზმეთ-ფაშა დანიშნეს დიდ ვეზირად. სწორედ ამ პერიოდში თურქეთის არმიამ განიცადა მძიმე მარცხი პალესტინაში, დათმეს დამასკი, კაპიტულაცია გამოაცხადა მისმა მოკავშირე ბულგარეთმა. აშკარა იყო რომ ომი წააგეს და მის დასრულებამდე დიდი დრო აღარ იყო დარჩენილი. ერთიანობისა და პროგრესის პარტია დაიშალა. 1918 წლის 30 ოქტომბერს დაიდო მუდროსის დროებითი ზავი. 3 ნოემბერს ქვეყნის დე-ფაქტო მმართველი ტრიუმვირატი თალაათ-ფაშა, ენვერ-ფაშა და აჰმედ ჯემალ-ფაშა გაიქცნენ ქვეყნიდან. 8 ნოემბერს, 25 დღიანი დიდვეზირობის შემდეგ, თანამდებობა დატოვა აჰმედ იზეთ-ფაშამაც. მ 25 დღის დიდი ნაწილი მან საწოლში გაატარა ესპანური გრიპის გამო.
1919 წლის 19 მაისს სულთანმა იზეთ-ფაშა სამხედრო მინისტრად დანიშნა. მან ყველაფერი გააკეთა, რათა შეექმნა ახალი ეფექტიანი არმია.
1921 წელს დანიშნეს საგარეო საქმეთა მინისტრად და ამ თანამდებობაზე დარჩა ოსმალეთის იმპერიის დაცემამდე. თურქეთის რესპუბლიკის გამოცხადების შემდეგ აჰმედ იზეთ-ფაშა გადადგა. როდესაც ათათურქმა სავალდებულო გახადა გვარების შემოღება, მან მიიღი გვარი „ფურგაჩი“.
გარდაიცვალა 1937 წელს სტამბოლში.
რესურსები ინტერნეტში
კატეგორია:ოსმალეთის იმპერიის დიდი ვეზირები კატეგორია:დაბადებული 1864 კატეგორია:გარდაცვლილი 31 მარტი კატეგორია:გარდაცვლილი 1937
ბილ ბრუფორდი
უილიამ სკოტ „ბილ“ ბრუფორდი (William Scott "Bill" Bruford, დ. 17 მაისი, 1949, სევენოუკსი, კენტი) — ინგლისელი დრამერი, პერკუსიონისტი, კომპოზიტორი, პროდიუსერი და მუსიკალური ლეიბლების მფლობელი. იგი იყო ჯგუფ Yes-ის პირველი დრამერი (1968-1972). 1970-იან წლებში გამოდიოდა სხვა ცნობილ ჯგუფებში. 1976 წელს იყო ჯგუფ ჯენესისის დრამერი ტურნეს მსვლელობისას. 1997 წლამდე სხვადასხვა დროს იყო King Crimson-ის დრამერი. შემდგომში მან პროგრესული როკის ჯაზისკენ გადაინაცვლა და წლების მანძილზე იყო საკუთარ ჯგუფ Earthworks-ის ლიდერი. 2009 წლიდან მან შეწყვიტა საჯარო გამოსვლები, მაგრამ კვლავ მართავს ორ ლეიბლს, მონაწილეობს ინტერვიუებში და წერს მუსიკის შესახებ. 2009 წლის დასაწყისში გამოიცა მისი ავტობიოგრაფიული წიგნი Bill Bruford: The Autobiography.
სქოლიო
კატეგორია:დაბადებული 17 მაისი კატეგორია:დაბადებული 1949 კატეგორია:ინგლისელი ჯაზ-დრამერები კატეგორია:ინგლისელი როკ-დრამერები კატეგორია:Yes-ის წევრები კატეგორია:King Crimson-ის წევრები კატეგორია:Anderson Bruford Wakeman Howe-ს წევრები
ბაღბანლარი (სამუხის რაიონი)
ბაღბანლარი (Bağbanlar) — სოფელი აზერბაიჯანში, განჯა-ყაზახის რეგიონის სამუხის  რაიონში. მოსახლეობის რაოდენობა  —   813  კაცი.
სქოლიო
კატეგორია:სამუხის რაიონის სოფლები
ოსიტა იჰემე
ოსიტა იჰემე (დ. 20 თებერვალი, 1982) — ნიგერიელი მსახიობი. ძირითადად იცნობებ „Pawpaw“-ს როლით, ფილმიდან „Aki na Ukwa“, მასთან ერთად მონაწილეობდა ჩინედუ იკედიეზე. მსახიობმა ცოტა ხნის წინ ინდოეთშიც მოიპოვა პოპულარობა, მასზე გავრცელებული მიმების გამო. 2007 წელს მან მიიღო აფრიკის კინოაკადემიისაგან ჯილდო. იგი ითვლება ნიგერიის ერთ-ერთ ყველაზე ცნობილ მსახიობად. 2011 წელს პრეზიდენტმა გუდლაკ ჯონათანმა აღიარა ფედერალური რესპუბლიკის ორდენის (MFR-ს) წევრად.
სქოლიო
კატეგორია:ნიგერიელი მსახიობები კატეგორია:დაბადებული 1982 კატეგორია:დაბადებული 20 თებერვალი
სეიდლარი (40° 07' ჩ. გ. 47° 51' ა. გ.)
სეიდლარი (Seyidlər) — სოფელი აზერბაიჯანში, არანის რეგიონში, ზარდაბის რაიონში.
რესურსები ინტერნეტში
კატეგორია:ზარდაბის რაიონის სოფლები
ბერმატინგენი
სქოლიო
კატეგორია:ბადენ-ვიურტემბერგის თემები
დუკუვახა აბდურაჰმანოვი
მინი დუკუვახა აბდურაჰმანოვი (Абдурахманов, Дукуваха Баштаевич, Абдурахманов, Дукхуваха Баштаевич; დ. 14 მარტი, 1956 — გ. 29 ივნისი, 2015) — რუსეთის სახელმწიფო მოღვაწე. ჩეჩნეთის რესპუბლიკის პარლამენტის თავმჯდომარე 2008-2015 წლებში, ასევე, პარტია „ერთიანი რუსეთის“ წევრი.
რესურსები ინტერნეტში
კატეგორია:დაბადებული 14 მარტი კატეგორია:დაბადებული 1956 კატეგორია:გარდაცვლილი 29 ივნისი კატეგორია:გარდაცვლილი 2015 კატეგორია:რუსი პოლიტიკოსები კატეგორია:„ერთიანი რუსეთის“ წევრები
ტაჯიკეთის საკონსტიტუციო რეფერენდუმი (1994)
ტაჯიკეთის საკონსტიტუციო რეფერენდუმი — რეფერენდუმი ტაჯიკეთში რომელიც 1994 წლის 6 ნოემბერს ჩატარდა. იგი მიზნად ისახავდა ახალი კონსტიტუციის დამტკიცებას. ამომრჩევლის 96%-მა მხარი დაუჭირა მოცემულ ინიციატივას.
სქოლიო
კატეგორია:1994 წელი ტაჯიკეთში კატეგორია:ტაჯიკეთის რეფერენდუმები
ჩაი-ვანი (სადგური)
ჩაი-ვანი — სადგური ჰონგ-კონგში, კუნძულის ხაზზე. მდებარეობს ჩაი-ვანში, აღმოსავლეთ რაიონში. სადგური გაიხსნა 1985 წლის 31 მაისს.
რესურსები ინტერნეტში
კატეგორია:კუნძულის ხაზი
აჭარის ავტონომიური რესპუბლიკის ტურიზმისა და კურორტების დეპარტამენტი
დეპარტამენტის მართვის სტრუქტურა
დეპარტამენტის თავმჯდომარეა მამია ბერძენიშვილი. საზოგადოებასთან ურთიერთობის მენეჯერი და შიდა აუდიტი წარმოადგენენ თავმჯდომარის თანაშემწეებს. დეპარტამენტის სტრუქტურა იხილეთ ქვემოთ: თითოეული განყოფილება იმართება განყოფილების უფროსის მიერ, რომლებიც ექვემდებარებიან დეპარტამენტის თავმჯდომარის პირველ მოადგილეს და თამჯდომარის მოადგილეს.
სიფანი (სომხეთი)
სიფანი (Սիփան) — სოფელი სომხეთში, არაგაწოტნის პროვინციაში. მდებარეობს ზღვის დონიდან 2 100 მეტრზე. 2009 წლის მონაცემებით, მოსახლეობა 308 ადამიანს შეადგენდა, სიმჭიდროვე 26 ადამიანი კმ²-ზე. ფართობი 11.76 კმ²-ია. სოფელი დასახლებულია ქურთებით.
რესურსები ინტერნეტში
კატეგორია:არაგაწოტნის პროვინციის სოფლები
ჩინჩინა (კალდასი)
ჩინჩინა (Chinchiná) — ქალაქი და მუნიციპალიტეტი კოლუმბიაში, კალდასის დეპარტამენტში.
2005 წლის მონაცემებით, მოსახლეობა 84.000 ადამიანს შეადგენდა. ფართობი 112.4 კმ²-ია.
რესურსები ინტერნეტში
კატეგორია:კალდასის დეპარტამენტის მუნიციპალიტეტები და ქალაქები
ბერიაქენდი (სამუხის რაიონი)
ბერიაქენდი (Beriyakend) — სოფელი აზერბაიჯანში, განჯა-ყაზახის რეგიონის სამუხის  რაიონში.
რესურსები ინტერნეტში
კატეგორია:სამუხის რაიონის სოფლები
რამილ გულიევი
რამილ გულიევი (Ramil Eldar oğlu Quliyev; დ. 29 მაისი, 1990, ბაქო, აზერბაიჯანი) — აზერბაიჯანში დაბადებული თურქი სპრინტერი. ასპარეზობს 100 და 200 მეტრიან გარბენაზე. 2017 წლის მსოფლიო ჩემპიონატზე, გულიევი მსოფლიო ჩემპიონატი გახდა 200 მეტრიან ტურში, რომელმაც მსოფლიოს ჩემპიონატზე თურქეთისთვის პირველი ოქროს მედალი მოიპოვა. მშობლიური კლუბია ფენერბაჰჩე.
კარიერა
მონაწილეობდა 2009 წლის ევროპის უმცროსთა ჩემპიონატზე ატლეტიკაში გაიმარჯვა, სადაც 100 მეტრიან ტურში ვერცხლის და 200 მეტრიან ტურში ოქროს მედალი მოიპოვა.
იგი ფლობს ორივე დონეზე, როგორც ეროვნულ, ისე ეროვნულ უმცროსთა ჩანაწერებში ამ კატეგორიის რეკორდს. ის ასევე 200 მეტრიან გარბენაზე ევროპის რეკორდსმენია უმცროსთა შორის და ეროვნული დონეზე უმცროსთა შორის რეკორდსმენია 60 მეტრიან გარბენაზე. იგი დროის მაჩვენებელით 200 მეტრზე, მეორე ადამიანია სისწრაფით უმცროსთა შორის ატლეტიკაში, უსაინ ბოლტის შემდეგ, რომლის მაჩვენებელია 19,93 წამი. იგი მეორე ადგილზე გავიდა ევროპის მამაკაც ატლეტთა შორის, სადაც 2009 წელს გაიმარჯვა.
თურქეთში
2011 წლის აპრილში, ატლეტის საერთაშორისო ფედერაციამ თავისი საერთაშორისო წესებიდან გამომდინარე, გააჩერა ტრანსფერი და 2014 წლის აპრილამდე გულიევს აუკრძალა ნებისმიერი ქვეყანის სახელით ასპარეზი, გარდა აზერბაიჯანისა. ატლეტი ამტკიცებდა, რომ თურქეთში მიღებული ტრენინგი და ფინანსური მხარდაჭერა მნიშვნელოვანი იყო და აგრეთვე აზერბაიჯანელებსა და თურქებს შორის არსებული ენობრივი და კულტურული მსგავსება დიდია, თუმცა, აზერბაიჯანის ატლეტიკის ფედერაციამ აღნიშნა, რომ მისი მშობლიური ფედერაცია კვლავ ღიაა მისთვის აზერბაიჯანის საერთაშორისოდ წარჩენისთვის. აზერბაიჯანის ახალგაზრდობისა და სპორტის სამინისტროსთან მოლაპარაკებების შემდეგ, გულიევმა დაადასტურა თავისი თავდაპირველი გადაწყვეტილება, რომლის მიხედვით იგი არ ასპარეზობს აზერბაიჯანითვის. მოგვიანებით, აზერბაიჯანის ახალგაზრდობისა და სპორტის მინისტრმა აზად რაჰიმოვმა, გულიევის მიერ ახალგაზრდა სპორტსმენებისთვის ძალიან დაუსაბუთებელი ფინანსურ მოთხოვნებზე განაცხადა და ეჭვი გამოთქვა, რომ 2012 წლის ზაფხულის ოლიმპიურ თამაშებში თურქეთის წარმომადგენელი გულიევი წარმატებული იქნება.
კიკვაძე
საკუთარი სახელი კიკვაძე შეიძლება აღნიშნავდეს ერთ-ერთ შემდეგ პიროვნებათაგანს:
ცარსკა-ბარა
ცარსკა-ბარა (Царска бара / Carska Bara; სიტყვა-სიტყვით: საიმპერატორო ტბორი) — უდიდესი ჭაობი სერბეთში, ზრენიანინის მუნიციპალიტეტში. მიმდებარე ჭაობ სტარი-ბეგეისთან ერთად (მდინარე ბეგეის ყოფილი შენაკადი) ცარსკა-ბარა აყალიბებს „ცარსკა-ბარას“ სპეციალურ ბუნებრივ ნაკრძალს (Специјални резерват природе „Царска бара“)
მდებარეობა
ცარსკა-ბარა ქალაქ ზრენიანინიდან 17 კილომეტრით სამხრეთით მდებარეობს. ის არის ბანათის სექციის დასავლეთ-ცენტრალურ ნაწილში, იქ სადაც ბეგა ტისას უერთდება. ცარსკა-ბარას ჩრდილოეთით მდებარეობს ეჩკას თევსაჭერები, რომლებიც სერბეთში უდიდესია, ევროპაში კი სიდიდით მეორე. ჭაობი მთლიანად ზრენიანინის მუნიციპალიტეტში მდებარეობს.
კანდელი
მინი|მარჯვნივ|150 პქ|კანდელი კანდელი (სანათი, ლამპარი) — ქრისტიანულ ეკლესიაში მსახურების ერთ-ერთი აუცილებელი ნივთი. კედელზე, ხატთან ჩამოკიდებული სანათი, ლამპარი, ჩვეულებრივ მინისა. ჩასმული ლითონის ბუდეში, რომელიც დაფანჯრულია და ჯვრით ბოლოვდება. კანდელში ასხია ზეთი და ლითონის უღელში ჩამაგრებული ბამბის ძაფის პატრუქი ანთია. მსახურებისას ანთებენ ტაძრის ყველა კანდელს, კანკელის ხატებთან აუცილებელია თითო კანდელი. ტრაპეზის უკან კი დგას შვიდსანთელა, ანუ შვიდტოტა, რომელიც შვიდი კანდელის ერთობლიობას წარმოადგენს. კანდელი სიმბოლოა თვალშეუდგამი საღმრთო ნათელის.
ცარსკა-ბარა
დასახლებები
მიუხედავად იმისა, რომ ჭაობი ბელგრადი - ნოვი-სადი - ზრენიანინის სამკუთედს (სერბეთის უდიდესი ქალაქები) შორისაა მოქცეული, ცარსკა-ბარას მიმდებარე ყველა დასახლება მცირე ზომისაა, რომლის მოსახლეობა 1500-დან 6000 ადამიანამდე მერყეობს. უახლოესი დასახლებაა პერლეზი, ჭაობის სამხრეთ კუთხეში, მდინარე ბეგეიზე, მეორე დასახლებაა ბელო ბლატო, რომელიც ჭაობის აღმოსავლეთით მდებარეობს, ეჩკას თევსაჭერის ერთ-ერთი აუზის გვერდით. ჩრდილოეთით მდებარეობს სოფლები ლუკინო სელო, ეჩკა და სტაიჩევო, ხოლო კნიჩანინი სამხრეთ-დასავლეთით. ქალაქი ტიტელი მდებარეობს ტისის ხიდის გადაღმა. ფერწერული გალერეა „ეჩკა“ ცარსკა-ბარას ჩრდილოეთ მხარეს მდებარეობს.
კანდელი
დაუშრეტელი კანდელი — კანდელი რომელიც განსაკუთრებით დიდი სიწმინდეების წინაშე მუდმივად ანთია.